บาทเปิด 34.78/80 แนวโน้มยังแข็งค่าต่อ
เงินบาทเปิดตลาด 34.78/80  บาทต่อดอลล่าร์ แนวโน้มยังแข็งค่าต่อ หากหลุดแนวรับมีโอกาสแตะ 34.50 บาทต่อดอลล่าร์
18 มี.ค. 2559

เงินบาทเปิดตลาด 34.78/80  บาทต่อดอลล่าร์ แนวโน้มยังแข็งค่าต่อ หากหลุดแนวรับมีโอกาสแตะ 34.50 บาทต่อดอลล่าร์
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 34.78/80 บาท/ดอลลาร์ จากช่วงเย็นวานนี้ที่ปิดตลาดที่ระดับ 34.78 บาท/ดอลลาร์
การเคลื่อนไหวของเงินบาทในวันนี้ยังมีโอกาสจะแข็งค่าได้ต่อ หากธนาคารแห่งประเทศไทย (ธปท.) ไม่เข้ามาช่วยพยุงไว้ ซึ่งเมื่อวานนี้ ธปท.ก็เข้ามาช่วยพยุงค่าเงินไว้เป็นระยะๆ ขณะที่ดอลลาร์สหรัฐฯ อ่อนค่าลงเมื่อเทียบกับสกุลเงินอื่นๆ  "ทิศทางบาทวันนี้ยังน่าจะแข็งค่าต่อ เมื่อวานแบงก์ชาติก็เข้ามาเป็นระยะๆ ซึ่งถ้าไม่เข้ามา บาทก็อาจจะแข็งค่าไปมากกว่านี้ได้" นักบริหารเงิน กล่าว
นักบริหารเงิน คาดว่า วันนี้เงินบาทจะเคลื่อนไหวในกรอบ 34.75-34.90 บาท/ดอลลาร์ ซึ่งหากหลุดระดับแนวรับลงไปก็มีโอกาสที่บาทจะไปแตะระดับ 34.50 บาท/ดอลลาร์ได้